56 kinders vir voedselvergiftiging behandelArgieffoto (Darko Stojanovic, Pixabay) Altesaam 56 kinders is Vrydag na hospitale in Pietermaritzburg, KwaZulu-Natal geneem nadat hulle vermoedelik by die skool voedselvergiftiging opgedoen het. “Die kinders, tussen nege en 12 jaar oud, het tekens van voedselvergiftiging getoon,” het Robert Mckenzie, woordvoerder van die provinsiale nooddienste, gesê. “Hulle is aanvanklik na die nabygeleë Phatheni-kliniek geneem voordat paramedici hulle na verskeie hospitale in die gebied geneem het.” Vier van die kinders is in ŉ ernstige toestand en die res van die kinders is in ŉ stabiele toestand. “ŉ Ondersoek word gedoen om te bepaal waarom die kinders siek geword het,” het Mckenzie bygevoeg.